Kirjanik, Eesti Kirjanike Liidu Tartu osakonna esimees, Tartu Ülikooli kultuuriteooria õppejõud ja doktorant.    Kirjutanud viis raamatut ning hulga kultuurikriitikat (Tartu kultuuriauhind 2003). Aastal 2002 käivitasin Eesti Kirjanduse Seltsi juures avangardse kvartalikirja Vihik. Aastast 2004 olen interdistsiplinaarse avangardfestivali Eclectica peakorraldaja (Tartu Kultuurikandja aunimetus produtsendi kategoorias 2005).  Kuulun ka rahvusvahelise kirjandusfestivali Prima Vista juhatusse.    Aastatel 2002-2005 olen olnud Tartu Linnavolikogu liige, osalenud Tartu linna kultuuri ja noorsootöö arengukavade koostamise ning kultuuristrateegia koostamise juhtgrupis Rahvusvaheliste hansapäevade juhtkomisjonis ning Tartu Kultuurkapitali nõukogus. Toimetasin Tartu taotlust 2011. aasta Euroopa kultuuripealinna tiitlile ning praegu tegutsen ka konsultandina loodava Tartu Kultuurikatla juures. Aastast 2005 Tartu Toome Rotary Klubi  liige. Lisaks teen kirjandus- ja muusikasaateid Klassikaraadios ning mängin plaate alternatiivsetel muusikaüritustel.